|  |
| --- |
|  |

**** Organizata Jo-qeveritare Emancipimi Civil Ma Ndryshe

Termat e Referencës

për Hulumtimin/Anketimin “Urbanizmi në Prizren”

Projekti : Qyteti Gjithëpërfshirës - Lagje aktive për zhvillim të qëndrueshëm urban në Prizren

# Informata rreth projektit:

Projekti synon të sjellë komunitetin në qendër të proceseve të planifikimit urban në komunën e Prizrenit. Përmes mobilizimit të komunitetit në nivel të lagjeve projekti është një përpjekje për të përmirësuar planifikimin urban në një nivel gjithëpërfshirës. Objektivi i përgjithshëm i projektit është të inkurajojë pjesëmarrjen e grupeve të komunitetit (grupeve të nën-përfaqësuara dhe në nivel të lagjeve) në proceset e planifikimit urban në Prizren. Qyteti Gjithëpërfshirës synon ti identifikojë dhe ti përkthejë nevojat e komunitetit dhe interesat e tyre në plane të qëndrueshme dhe të zbatueshme urbane, të krijojë dhe të fuqizojë grupet e komunitetit në çdo lagje urbane të Prizrenit si dhe të mbikqyrë zbatimin e Rregullores për pjesëmarrjen e publikut në planifikimin urban. Aktivitetet kryesore të projektit përmes të cilave do të implementohen objektivat e projektit janë:

* Takimet e rregullta me lagjet,
* Punëtoritë e vizionimit,
* Performancat publike,
* Hulumtimi,
* Aktivizmi ndaj autoriteteve,
* Avokim,
* Monitorimi i qeverisë lokale,
* Dokumentimi dhe
* Konferenca Vjetore.

Hulumtimi/Anketimi “Urbanizmi në Prizren”

# Detyrat dhe përgjegjësitë specifike:

1. Diskutimi me stafin e projektit rreth konceptit përfundimtar për realizimin e hulumtimit/anketimit
2. Përpilimi i përbashkët i pyetësorit dhe përcaktimi i mostrës
3. Analiza dhe shfrytëzimi i materialeve dhe raporteve të ofruara nga EC Ma Ndryshe
4. Konsultimi i vazhdueshëm me stafin e projektit rreth realizimit të punëve
5. Përgaditja dhe shtypi i pyetësorëve (min.600 copë)
6. Anketimi i më së paku 600 respondentëve në Prizren, dhe përsëritja e anketimeve në rastet që nuk e kalojnë vlerësimin e cilësisë dhe validitetit
7. Futja e të dhënave, përgatitja e statistikave, analiza deskriptive e të dhënave të dala nga intervistat
8. Përgatitja e raportit cilësor analitik

# Kohëzgjatja:

Aktivitetet e lartëshënuara duhet të përfundohen më së largu deri në fund të muajit tetor 2016.